Bezpečnosť používania produktu v tehotenstve
Chcela by som sa ešte opýtať na bezpečnosť používania produktu CODEXIAL Lipolotio v tehotenstve práve v oblasti brucha a bokov, prípadne je to možné kombinovať aj s niektorým produktom proti striam na bruchu v tehotenstve?
Ďakujem
Procházková
Dobrý deň,
ďakujeme za Vašu otázku.
CODEXIAL LIPOLOTIO je lipofilná premasťujúca emulzia na starostlivosť o kožu. Je určený pre citlivú i detskú pokožku. Obsahuje 32% lipidov a je bez parfumácie. Emulzia sa nanáša na kožu 1-2x denne. Na základe zloženia uvedeného kozmetického prípravku sa jeho použitie počas tehotenstva zdá byť bezpečné.
Strie (niekedy tiež pajazvičky) vznikajú pri náhlych zmenách objemu akýchkoľvek častí tela. Tieto nevzhľadné jazvičky sa vyskytujú najčastejšie na bruchu, bokoch, prsiach, stehnách a bedrách. Príčinou vzniku je narušenie hlbokých vrstiev kože. Dôsledkom toho sa na koži objavia jazvičky, ktoré môžu mať rôzne sfarbenie. Na strie pre tehotné je vhodný  telový krém
Elasti-Q Exclusive
, ktorý dáva pokožke výživu, vďaka ktorej na nej budú strie menej znateľné. Účinné zložky prírpavku sú určené na vyblednutie a sploštenie strii. Elasti-Q Exclusive nanášajte lokálne a pravidelne na problematické partie, najlepšie 2krát denne. Do pokožky stačí vždy jemne vmasírovať dostatočné množstvo krému.
Dané kozmetické pordukty môžete kombinovať, no neodporúča sa ich použiť naraz. Treba dodržať časový rozostup medzi jednotlivými prírpavkami, aby sa každá zložka vstrebala do pokožky.
Prajem pekný zvyšok dňa.
S pozdravom,
PharmDr. Anna Pacalajová